CELEX: 62018TN0369
Language: bg
Date: 2018-06-18 00:00:00
Title: Дело T-369/18: Жалба, подадена на 8 юни 2018 г. — Napolitano/Комисия

201807201092012912018/C 276/893692018TC27620180806BG01BGINFO_JUDICIAL20180618575821Дело T-369/18: Жалба, подадена на 8 юни 2018 г. — Napolitano/Комисия
 ---documentbreak--- C2762018BG5710120180618BG0089571582Жалба, подадена на 8 юни 2018 г. — Napolitano/Комисия
   (Дело T-369/18)2018/C 276/89Език на производството: италиански
      Страни
   
   
      Жалбоподател: John Napolitano (Рим, Италия) (представител: M. Velardo, avvocato)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
            —
         
         
            да отмени оспорваните решения;
         
      
            —
         
         
            да осъди Комисията да заплати съдебните разноски по делото.
         
      
      Основания и основни доводи
   
   По настоящото дело се оспорва решение от 27 септември 2017 г., с което жалбоподателят не е включен в списъка с одобрените кандидати по конкурс EPSO/AD/324/16, решение от 25 октомври 2017 г., с което се отхвърля искането за преразглеждане на невключването му в списъка с одобрените кандидати, решение на ОН от 7 март 2018 г., с което се отхвърля подадената по административен ред жалба съгласно член 90 от Правилника за длъжностните лица. Обявлението за конкурса, което е предмет на настоящото производство, се отнася до подбор на 10 разследващи служители (степен AD 9) с цел да бъде съставен списък за бъдещи назначения, от който Европейската комисия (най-вече Европейската служба за борба с измамите — OLAF) ще наема на работа нови членове на публичната служба като „администратори“ (функционална група AD), които да ръководят екип от разследващи служители в областта на разходите на ЕС, борбата с корупцията, тежките нарушения, извършени от служители на ЕС, митниците и търговията, тютюневите изделия или фалшифицираните стоки.
   В подкрепа на жалбата си жалбоподателят излага пет основания.
   
            1.
         
         
            Първото основание е изведено от нарушение на правилата относно езиковия режим на европейските институции, и по-конкретно на членове 1, 2 и 6 от Регламент 1/58, на недопускането на дискриминация в езиково отношение, на принципа на пропорционалност, прогласен в член 5 от ДФЕС и в член 27 от Правилника за длъжностните лица.
         
      
            2.
         
         
            Второто основание е изведено от нарушение на задължението за безпристрастност от страна на председателя на конкурсната комисия и на член 3 от приложение III към Правилника.
         
      
            3.
         
         
            Третото основание е изведено от нарушение на обявлението за конкурса от страна на конкурсната комисия, с това, че, от една страна, при изчисляването на получените точки от теста с въпроси с избор между няколко отговора и при оценката на общите компетенции посочената комисия неправомерно смесила две различни понятия (понятието за „изискван минимум от точки“ и „елиминаторен характер“), и, от друга страна, в работата по казус при оценката на общите компетенции е подбрала прекалено специфични въпроси, които давали предимство на лицата с вече придобит опит в работата на ОЛАФ.
         
      
            4.
         
         
            Четвъртото основание е изведено от нарушение на принципа на равнопоставеност между кандидатите, както и от липсата на обективност при оценяването поради нестабилността на конкурсната комисия.
         
      
            5.
         
         
            Петото основание е изведено от грешка в преценката, като се има пред вид значителното несъответствие между индивидуалните дискреционни оценки на конкурсната комисия. От друга страна, от прочита на общите разпоредби не било напълно ясно дали тестовете следва да се вземат пред вид напълно поотделно.